**Narva Linnavalitsuse määruse „Narva Linnavalitsuse**

**arvutivõrgu kasutamise eeskirjad“**

**SELETUSKIRI**

Narvas 12.12.2014.a.

Narva Linnavalitsuse poolt on vastuvõetud 21.09.2000.a. määrus „Narva Linnavalitsuse arvutivõrgu kasutamise kord“ Selle korra alusel on toimunud arvutivõrgu kasutamisega seotud küsimuste reguleerimine juba enam kui kümne aasta jooksul. Muudatustega avaliku teabe seaduses ja isikuandmete kaitse seaduses on tekkinud uus olukord ja meie kasutamise kord on jäänud ahtaks. 21.08.2013.a. võttis Narva Linnavalitsus vastu määruse „Narva Linnavalitsuse infoturbepoliitika“ . Selle eesmärkide kohaselt peab Linnavalitsus lähtuma infoturbe korraldamisel kolmeastmelisest etalonturbe süsteemi juhistest. Seoses ISKE turvameetmete rakendamisega on tekkinud vajadus täpsemini reguleerida arvutivõrgu kasutamist. Käesolev määrus kehtestatakse kohaliku omavalitsuse korralduse seaduse § 30 lõike 1 punkti 3 ja Narva Linnavalitsuse 21. augusti 2013. a. määruse nr 32 "Narva Linnavalitsuse infoturbe poliitika" § 7 alusel.

Eelnõu koosneb 13 paragrahvist. Ära on toodud mõisted: tarkvara, riistvara, arvutivõrk, arvutivõrgu kasutaja ja administraator, mobiilsed seadmed ning külastaja mõiste arvutivõrgu suhtes. Arvutivõrgu kasutusõigus on järgmistel isikutel linnavalitsuse teenistujatel, kui see on vajalik neile linnavalitsuse poolt antud ülesannete täitmiseks. Määratletakse ära kasutusõiguse saamine, kasutaja kohustused ning keelud. Määrus annab kasutajale õiguse pöörduda infokommunikatsiooni alaste probleemidaga infotehnoloogia teenistuse poole. Kui senikehtiv kord määratles ainult arvutite kasutamist siis eelnõu näeb ette ka mobiilsete seadmete kasutamise võimalust. Tuleb arvestada, et paralleelselt kehtib ka Narva linnavalitsuse arvutivõrgu halduse eeskiri (Narva Linnavalitsuse 21.10.2014.a. käskkiri nr 10562). Määrusega reguleeritakse ka arvutivõrgu kasutamist linna külalistele ja ajutiselt linnas töötavatele isikutele (näiteks praktikandid).

Eelnõu rakendamine ei nõua otseseid kulusid, kuid määruses sätestatut on kohustatud järgima kõik Narva linnaga teenistussuhtes olevad isikud ja see asjaolu võib nõuda majavälise koolitaja kasutamist. Hilisemas järgus peab igale teenistusse võetavale isikule tutvustama infoturbe dokumente enne töökohale asumist.

Määruse rakendamisega kaotab kehtivuse ka seni kehtinud 21.09.2000.a. määrus nr 2641 „Narva Linnavalitsuse arvutivõrgu kasutamine“

Eelnõu on valminud OÜ FocusIT (reg. 10938380) töötajate ja Narva Linnakantselei töötajate pr. Irina Švets, hr-d Aarne Pärtels, Petr Nyakk, Sergei Solodov ja Ülar Kaljuste ühistööna.

Ants Liimets

linnasekretär